Kultakuume (elokuva)
Kultakuume ("The Gold Rush") on vuonna 1925 valmistunut yhdysvaltalainen mykkäelokuva, jonka ohjasi, käsikirjoitti ja tuotti Charles Chaplin. Pääosissa ovat Chaplinin ohella Mack Swain, Tom Murray ja Georgia Hale. Elokuva oli yksi mykkäelokuvan ajan menestyneimpiä ja sitä pidetään nykyisin klassikkona sekä yhtenä Chaplinin pääteoksista.
Roland Curram
Roland Curram (s. 1932 Lontoo) on englantilainen näyttelijä ja kirjailija. Hän on esiintynyt muun muassa elokuvassa "Darling – kultaseni" (1965) Malcolmin osassa. Hänellä on ollut televisiorooleja esimerkiksi Freddienä 1990-luvun alun saippuasarjassa "Eldorado". Hän on luonut myös teatteriuran, johon on kuulunut esiintymisiä Royal Shakespeare Companyssa ja Royal National Theatressa.